JohanHeinsen/ENO huggingface dataset:
Ribe Stifts Adresseaviser, 1845-08-18
Den "kortfattede danske Sproglære, som Rector Bojesen i denne Tid har udgivet, udmærket sig ved en concis og dog klar Korthed og ved en Orden, der har sammenknyttet de enkelte Deele til et Heelt, hvori disse, hver især, finde deres naturlige Plads. Der begyndes saaledes med Sætningen og dens Deele, og idet man gaaer ud fra den simpleste Sætning og knytter dertil dens forskjellige Udvidelser kommer man til alle Ordklasser, samt til de Forbindelser og Forhold, hvori Ordene træde til hverandre. Senere følge de forskjellige Arter af Sætninger samt Ordstillingen, der er fremsat med større udførlighed og Bestemthed, end det i danske Grammatiker pleie at skee; derimod har Forf. ikke troet at burde medtage Lyd, Orddannelses= og Retskrivningslæren i en Bog, der er bestemt for de nederste Klasser i Skolen.
Ribe Stifts Adresseaviser, 1845-08-18
Af det, der hører til den almindelige Grammatik, er alt Væsentligt optaget; men med Glæde seer man den danske Grammatik befriet for det Meget, som pleier at indtvinges i den fra den latinske. Jøvrigt gjør den Korthed, hvormed Alt er behandlet, Fordring paa en Lærer, der forstaaer nærmere at udvikle det. (B. T.)¬
Ribe Stifts Adresseaviser, 1845-08-18
J forrige Uge indtraf det snurrige Tilfælde i Kjøbenhavn, at en Dame gik ombord paa Dampskibet "Løven" og satte sig strax ned i Kahytten i god No.
Ribe Stifts Adresseaviser, 1845-08-18
Da Skibet efter et Par Timers Seilads var naaet ned til Dragø, spurgte Damen utaalmodig: "Men Herre Gud, ere vi da ikke snart ved Dyrehaven?" Det oplyste sig nu, at hun var i den Formening, at være gaaet ombord i en af Klampenborg Dampbaadenne. Under Passagerernes deeltagende Latter blev hun nu landsat ved Dragø, og spadserede derfra landværts til Kjøbenhavn. (Flyvep.)
Ribe Stifts Adresseaviser, 1845-08-18
Den nye Helligdags-Anordning har foranlediget at de Handlende i Nakskov have indbyrdes forenet sig om ganske at ophøre med al Handel paa Søn- og Helligdagene fra Kl. 9 om Formiddagen; men af denne Forening er udsprunget en Foranstaltning, som burde efterlignes andre Steder, og derfor fortjener offentlig at omtales; det er nemlig Oprettelsen af en Søndagsskole for Handelslærlinge, hvori de blive underviste i Calligraphi, al Slags Handels og Vexel-Regning, Handelsgeographi og Bogholderi, samt skriftlige Udarbeidelser, fornemlig Handelscorrespondance, saavel i det tydske som danske Sprog. 16 Elever freqventere stadig og med Lyst denne gavnlige Jndretning. (L. F. St. T.)
Ribe Stifts Adresseaviser, 1845-08-18
Høsten paa Falster er nu begyndt, idet Rugen paa flere Steder er meiet. Det tegner i det Hele til en rig Høst, især paa den sydlige Halvdeel af Øen, hvor nogle Regnfald i Juni Maaned bragte Sæden i frodig Væxt. Leiesæd sees mange Steder, saavel af Rug og Hvede, som Byg og Havre; Ærter og bikker ere ogsaa godt besatte med Bælge. Raps dyrkes kun af Enkelte og i ringe Grad, men hvor den dyrkes er den iaar for Størstedelen bleven opædt af Biller. Hørren, denne for Landmanden, saa vigtige Næringskilde, der, paa faa Undtagelser nær hidtil kun har været dreven der som Bitting, staaer godt og er meget høi. Paa den nordlige Halvdeel af Øen ere Frugttræerne, formodentlig som Følge af en skadelig Vind, ligesom henvisnede og Frugten derved naturligviis tabt. (L. F. Av.)"De hidtil saa glædelige Udsigter til en god Høst hedder det i en Beretning fra Kiel af 4. ds., i Flensb. Tid. - synes desværre, idetmindste hvad Hertugdømmernes østlige Dele angaaer, nu at blive meget formørkede; thi fra alle Sider hører man Klager over de Ødelæggelser, en usædvanlig Mængde af de saakaldte Engerlinge en Art Kornorm, som opholder sig i Jorden og bortæder Sædens Rødder) have anrettet paa Kornmarkerne. J den vestlige Deel af Slesvig, hvor Rughøsten allerede er i fuld Gang, skal den ialmindelighed være meget tilfredsstillende.
Ribe Stifts Adresseaviser, 1845-08-18
J Eckernforde Wochenblatt har Dr. Heiberg ladet en Erklæring indrykke, indfattet i Sørgerand, hvoraf vi optage Følgende: "Havde vi en fri Presse, saa vilde Slesvigholsteens Landsfyrste gjennem dets Organer erfare, hvorledes Cancelliplataten af 31. Juli 1845, angaaende Forbuddet af visse Faners Brug, for Hertugdømmerne, her bliver optagen. Da nyligen den frie Presse og Edsvorneretten i Spanien blev tilintetgjort, lode Journalisterne kun de § af det spanske Forfatningsdocument, som beskytte den spanske Nations Pressefrihed, aftrykke. Og disse ville tale, om ikke i Øieblikket. Vi henvise til det saakaldte kongelige Ord, som har tilsikkret Hertugdømmet Slesvigs Selvstændighed og sammes stats retslige Forbindelse med Holsteen. Begge Landes Vaaben ere i den slesv. holst. Regerings Segl forbundne eller forenede. Vore Landsfyrsters Liigkister i vor Domkirke vise den urgamle Forening af disse Vaaben, ligesom ogsaa Vaabenskjoldene paa Slottene i Landet. Farverne ere laante af Vaabnet. Den Fane, som blev baaren 1665 ved Stiftelsen af vort Landsuniversitet, vor Kulturs Vugge, indeholder Slesvig Holsteens forenede Vaaben, smykket med den hertugelige Krone. Slesvigholsteens Folk er derfor i sin Ret, naar det bruger denne Fane. Derfor beklager jeg Dig ikkun, slesvig-holsteenske Folk. Dine Fjender hiinsides Kongeaaen, som i "Berl. T."med haanende Jubel forkyndte denne Ordonants, førend Cancelliplacaten var udkommen, ville dog blive til Skamme; thi Din Ret og Din Villie er Den statslige Tilværelses Hjørnestene. For dybt blev Følelsen af det udeelte Fædreland indgravet i det slesvigholsteenske Folks tro, tydske, for Ret bankende Hjerte, til at det nogensinde skulde tage et Kors paa sig, nogensinde skulde lade sig fratage sine Faner og sine forenede Vaabenskjolde, som Fyrsternes Grave, Landets Slotte, saavelsom dets Regjering dagligen viser det. Tør Pressen end ikke tale med hele Sandhedens og Retfærdighedens Kraft, saa ville Dine stænderiske Organer gjøre det. Altid høiere bruse Sympathiens Bølger i det tydske Fædreland for Dig, jo mere provindsielt man behandler Dit Lands anerkjendte Selvstændighed. Danmark har aldrig havt et Hjerte for Dig, saaledes som dets Stænder og dets Presse viser det.
Ribe Stifts Adresseaviser, 1845-08-18
Fra Apenrade skrives der i Apenr. Ugeblad, af 13 August: "Vor Koffardiflaade er atter bleven forøyermed en smuk ny Brig, som Hr. Skibsbygmester J. Paulsen har bygget for Hr. Capt. Elberg, og som i Løverdags Middag under en talrig forsamlet Mængdes Hurraraab løb af Stabelen. Hr. Paulsen lod ved denne Leilighed heise sit velbekjendte saakaldte schleswigholsteinske Flag, og som vi erfare skal et lignende have valet i en Have i Nærheden af Skibsbroen, og i en anden Have en lille trefarvet Fane. Uanseet at Kongens Reskript af 28. Juli, der var ankommen hertil i de første Dage af forrige Uge, og som udtrykkeligen forbyder Brugen af de trefarvede og lignende Faner med eller uden Hertugdømmernes forenede Vaabenskjolde, varede Hr. Poulsens røde Flag med Hertugdømmernes forenede Vaabenskjolde kjækt og ugeneert fra Middag til Aften. - hvilket gav Anledning til endeel bemærkninger, som vi dog hellere ville holde os fra at fremsætte. Fra Haderslev skrives i "Dannev." af 13. August. Jstedetfor at blive modfaldne over de seneste Anordninger imod Fane-Uvæsenet og de slesvigholsteenske hertugelige Borgerbreve, optændes hos nogle af vore Slesvigholstenere en sand Bersærkervrede. Saaledes har Advocat Bruhn i Aabenraa den 13. dennes, som man hører, høstet glimrende Braveur ved, i Nærværelse af en Deel Slesvigholstenere, deriblandt Dr. Steffens fra Nordborg, at anfalde en fredelig Flensborger, hvorom der er lovet senere nøiere Underretning. – Dr. Steffens fra Nordborg har opholdt sig i Haderslev i nogle Dage, for, som det hedder, under de i den sidste Tid indtraadte Forhold at consulere de herværende erfarne Slesvigholstenere.
Ribe Stifts Adresseaviser, 1845-08-18
De Forhør, som optoges i Anledning af Tumulten ved den saakaldte Liedertafel-Fest paa Erløv Banke ved Haderslev, ere nu endelig sluttede. Resultatet er desværre faldet meget uheldigt ud for de Danskfindede, idet tre af dem ere dømte meget haardt. Den ene, en Handelskommis, er idømt Sagens Omkostninger, den anden, en Bagersvend, er tilligemed Omkostningerne idømt 5 Dages Vand og Brød, og den tredie, en Smedesvend, 10 Dages Vand og Brød. Student Fr. Barfoed havde ønsket, paa en Gjennemreise i et Par Aftener i forrige Uge i Selskabet "Harmoniens Lokale i Randes og for Sammes Medlemmer at holde nogle Foredrag over Hertugdømmet Slesvigs ældre og nyere Historie, med stadigt Hensyn til den der foregaaende Sprogkamp;"men Cancelliet har ved Jndskjærpelse af Plakaten af 25. Juli 1821 (om Ret til at holde offentlige Forelæsninger) villet det anderledes, idet Politimesteren derved har troet ikke at kunne tilstede saadanne Foredrag. (Rand. Av.)
Ribe Stifts Adresseaviser, 1845-08-18
Jfølge den af Land- og Søkrigskommissair for 3die jydske Distrikt, Hr. Major v. Printzen, udstædte Sessionsplakat for 1846, vil der blive afholdt Session paa efterfølgende Steder: i Skive den 15 til 18. September, Viborg den 20., 22, 23, 24, 26, 26, 27. og 29. Septbr., Randers den 1. til 3 October, Hobro den 6. til 8 Octbr., Aalborg den 10 og 11. og 13 til 17. October, Nibe den 18 Octor, Løgstør den 20. og 21 October, Fjerritzlev Kro den 23 og 24. October, Hjørring d. 27. October til 1. Novbr., Frederikshavn den 3 og 4. Novbr. og Aalborg den 10 til 12. November. (Aalb. A.)
Ribe Stifts Adresseaviser, 1845-08-18
Slesvig kan nu ogsaa vente at faa sin Domkirke, restaureret. Arkitekt Rebelong er næmlig overdraget at undersøge Kirkens Mangler, udføre de fornødne Tegning og i Forening med den derværende Bygningsinspekor Meyer at forfatte Overslag over Udgifterne ved Reparationen.
Ribe Stifts Adresseaviser, 1845-08-18
En Holstener, som var tilstede ved den i Jtzehoe nyligen afholdte Sangerfest, har fortalt, at der kun fra et Huus vajede en Dannebrogsfane. En Deel af Sangergjæsterne droge hen til Huset og forlangte Fanen nedtaget, hvilket ogsaa skete. Naar man hertil veed, at Sangergjæsterne bestode af Hannoveranere, Mecklenborgere, Hamborgere og andre Udlænding, saa bliver dette isandhed dog vel stærkt.
Ribe Stifts Adresseaviser, 1845-08-18
Slesvigholsteinerne skulle nu have forvandlet deres oprørske trefarvede Faner til Fantasifaner ved at anbringe mellem Farverne en guul Stribe, der kun kan opdages, naar Flaget sees i Nærheden.
Ribe Stifts Adresseaviser, 1845-08-18
Som et Beviis paa Slesvigholsteinernes Confekvens kunne vi anføre, at paa Veien mellem Christiansfeldt og Jels findes flere Veivise der ere malede røde, hvide og blaa Udnævnelser. Under 2. August er Cancelliraad G.L. v. Bergen, Byfoged og Skriver samt Sandslugtskommissair i Skagen, udnævnt til Herredsfoged i Nørhald, Støvring og Galthen Herreder. Under 1 August er Strandings kommissair Schon udnævnt til Oppebørselskontrolleur ved Told- og Consumtionsvæsenet i Holstebro, imod at stille befalet Sikkerhed. (B. T.)
Ribe Stifts Adresseaviser, 1845-08-18
Kjøbenhavns Børs-Kours, d. 15. August, Bank-Disconto 4 pCt. Norske Speciessedler - Rbd. i Sedler. Nationalbankaktier 151 1/2 Rbd. Sølv.
Ribe Stifts Adresseaviser, 1845-08-18
Ribe Torvepriser, d. 16. August Rug pr. Td. 3 Rd. 32 s.; Byg 2 Rd. - s.; Havre. 2 Rd. - s.; Boghvede 2 Rd. - s.; Boghvedegryn pr. Skp. 29 ls.; Byggryn 28 ls.; Smør pr. Pd. 6. ls.; Æg 5 s. Snesen.
Ribe Stifts Adresseaviser, 1845-08-18
Ribe. Jndklarerede Skibe. D. 11. August: C. Nielsen af Orby, Evert "Familien, fra Altona med Stykgods. D. 12. A. J. Clemmensen af Sønderho, Evert-Galease de fire Søstre, fra Mandal med Trælast. Udklarerede Skibe. D. 13. August: S. J. Kromann af Sønderbo, Evert Lovise Nicoline, til Altona med Smør Qvæghaar og Kalkuld.
Ribe Stifts Adresseaviser, 1845-08-18
Bekjendtgjørelser. At jeg, med det høikongelige Danske Cancellies Samtykke, har taget Bopæl her i Byen som Prokurator i Ribe Stift, og at jeg paatager mig alleslags forefaldende juridiske Commissioner og Forretninger henhørende til Faget som Sagfører, for billig Betaling, dette bekjendtgjøres herved. Varde, den 16. August 1845. C. W. Kruse.
Ribe Stifts Adresseaviser, 1845-08-18
Næstkommende Løverdag den 23de August, om Eftermiddagen Kl. 2, indbrændes Kreaturene til Eftergræsning i Ribe Kjær, hos Michel Frandsen, paa Ribe Mark, mod Betaling af 1 Rd. H. C. foret voxent Hoved og 32 ls. for en Kalv, som erlægges ved Jndbrændingen. Ribe, den 13. August 1845.
Ribe Stifts Adresseaviser, 1845-08-18
Communalbestyrelsen.
Ribe Stifts Adresseaviser, 1845-08-18
En konfirmeret Dreng, som er i Besiddelse af gode Skolekundskaber, kan strax eller til Mikkelsdag blive antaget i Lære hos en Kolonial=Handler. Adressekontoiret anviser.
Ribe Stifts Adresseaviser, 1845-08-18
At jeg atter er bleven forsynet med et Udvalg af Tømmer og Bræder af fortrinlig Qvalite og i forskjellige Dimensioner, undlader jeg ikke herved at bekjendtgjøre for Omegnens Beboere. Varde, den 16. August 1845. Chr. H. Friedeel.
Ribe Stifts Adresseaviser, 1845-08-18
At Gjordemoderpladsen i Lønborg, Eqvad og Aa dum Sogne, ved den hidtilværende Gjordemoders Entledigelse er bleven vacant, samt at Ansøgninger om Bestillinger bilagt med de fornødne Beviisligheder, bliver at indsende til undertegnede Amtmand inden 6 Uger, bekjendtgjøres herved. Ringkjøbing Amthuus, den 8. August 1845. Schulin.
Ribe Stifts Adresseaviser, 1845-08-18
Efterat Væver Christian Sørensens Kone Ane Martha eller Ane Martha Birch er død, er hendes og Mands fælleds Bo taget under Skiftebehandling; thi indkaldes herved med Aar og Dags Varsel bemeldte Afdødes Arvinger til at melde sig under Skiftet og iagttage deres Tarv. Det bemærkes, at den Afdøde, der ikke efterlader sig Livsarvinger, er født i Tronhjem, døbt den 2 Januar 1803 og et uægte Barn af Martha Olsdatter. Byfogedcontoiret i Veile, den 15. August 1845. O. M. Hersleb.
Ribe Stifts Adresseaviser, 1845-08-18
Jfølge Reqvisition fra Vedkommende bliver Torsdagen den 21. dennes, om Eftermiddagen Kl. 3, paa Raadhuset, afholdt offentlig Licitation over en Deel Reparationsarbeide ved den lave Side Bygning ved Rectorboligen, bestaaende af Snedker= og Muurarbeide. Overslag og Conditioner bekjendtgjøres ved Licitationen, og ligge forinden til Eftersyn paa Undertegnedes Contoir. Lysthavende indbydes. Ribe, den 15. August 1845. Stricker.
Ribe Stifts Adresseaviser, 1845-08-18
Ved Proclama af Dags Dato, som snarest muligt vil blive læst inden vedkommende Under- og Overretter, ere Creditorerne i Stervboet efter afdøde Gaardmand Niels Knudsen af Gammelbye i Læborg Sogn, indkaldte med 12 Ugers Varsel, til for undertegnede Skifteforvalter at anmelde og beviisliggjøre deres Fordringer, under det Tab af samme, som Pl. af 26 October 1790 bestemmer; hvilket herved endvidere bekjendtgjøres. Gjording, Malt Herreders Contoir paa Endrupholm, den 10. August 1845. Münster.
Ribe Stifts Adresseaviser, 1845-08-18
Da Undersagten i Calslund Herred og Skrave Sogn i Fros Herred for saavidt Grundbesidden sorterer under Hertugdømmet Slesvig, ifølge Kongelig Rentekammer-Resolution af 22 og Amthuusskrivelse af 30. f. M., offentlig skal opbydes til Bortforpagtning i 10 paa hinanden følgende Aar, fra 1. Septbr. d. A. af at regne, saa er Terminen ansat paa Løverdagen den 30. August d. A., om Formiddagen Kl. 10 slet, paa Vesteramtstuen i Hadersleben. Lysthavende indbydes derfor under Henviisning til Forordningen af 2. Juli 1784 dens 157. § at give Møde til ovennævnte Tid og Sted, at byde og overbyde, samt at forvente at den Høistbydende erholder Tilslaget under Approbationsforbehold. Conditionerne kunne til hver Tid indsees hersteds. Hadersleben Vesterhuusfogdie, den 11. August 1845. v. Krogh.
Ribe Stifts Adresseaviser, 1845-08-18
J Overeensstemmelse med en til mig indgaaet Bestemmelse fra de Kongelige Amthuse i Hadersleben og Ribe, skal den store af 7 Fag bestaaende Egetræbroe ved Brøns, nybygges og herover anstilles en offentlig Licitation. Trykt i Ribe hos Chr. sal. Hyphoff. Terminen hertil ansættes herved paa Fredagen den 12. Septbr. d. A., om Formiddagen Kl. 10 slet, i Brøns Kroe. Til samme Tid vil ogsaa Kirkebroen i Vestervedsted, som bestaaer af 1 Fag og som af nyt Egetræ skal opbygges, tilligemed Okholms Broes Reparation i samme Bye komme til Opbud. Lysthavende indbydes derfor til ovennævnte Tid at give Møde, at byde og at underbyde, samt at forvente at den Mindstbydende erholder Tilslaget under Approbationsforbehold. Ubekjendte have at stille Caution for deres Bud, under Haderslev Amts Jurisdiction. Conditionerne og Overslag ere 14 Dage forinden Terminen at indsee paa Haderslev Vesteramtstue og ville desuden blive forelæst og fremlagte ved Licitationens Holdelse. Hadersleben Vesterhuusfogdie, den 12. August 1845. v. Kroah.
Ribe Stifts Adresseaviser, 1845-08-18
Ledige Skolelærer-Embeder. Skolelærerembedet for Tveed og Tange bliver ledigt til 1. Octbr. d. A., og Skolelærerembedet for Lustrup ved indeværende Aars Udgang. Jndkomsterne af det førstnævnte Embede er 32 Rbd. S., samt Kost og Logis paa Omgang hos Beboerne, og af det sidste, 40 Rbd. S., et Beboelsesværelse i Skolebygningen med fornødent Brændsel, og Kost paa Omgang hos Beboerne. - Ansøgninger og disse Embeder kunne inden 6 Uger fra Dato indsendes til undertegnede Stiftamtmand.
Ribe Stifts Adresseaviser, 1845-08-18
Skoledirectionen for Ribe Provstie, den 13. August 1845. Paa Stiftsprovstens og egne Vegne: Sponneck.
Ribe Stifts Adresseaviser, 1845-08-18
5 a 600 Rd. Kourant ønskes tillaans i 2 a 3 Aar mod sikker Selvskyldner-Kaution. Refletterende ville behage at indlægge en billet mærket R paa dette Blads Kontoir.
Ribe Stifts Adresseaviser, 1845-08-18
Dampskibet 2 Frederik VI., En Capt. P. M. Hess, indtræffer regelmæssig hver Søndag Eftermiddag her til fra Kjøbenhavn, og gaaer hver Mandag Morgen, Kl. 9 herfra tilbage til Kjøbenhavn; saa vel paa Hen som Tilbagereisen anløber Skibet følgende Pladse: Brunsnis, Svendborg, Lohals, Gaabense, Stubbekjøbing og Grønsund. Nærmere Underretning angaaende Medtagelsen af Passagerer og Stykgods erholdes paa Dampskibs Contoiret hos P. A. Petersen.
Ribe Stifts Adresseaviser, 1845-08-18
Flensborg i Juli 1845. Høivande ved Sønderhoe fra 19 til 25. August incl. D. 19. August Kl. 3 34 Min. Kl. 4 24 Kl. 5 14 Kl. 6 3 23. - Kl. 6 52 24. - Kl. 7 41. 25. - Kl. 8 29 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høiste Flod eller Springflod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1845-08-20
Ribe.
Ribe Stifts Adresseaviser, 1845-08-20
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff Onsdagen den 20. August. No 97.
Ribe Stifts Adresseaviser, 1845-08-20
Indenlandske Efterretninger. En af Rigets Biskopper har, i Anledning af en Forespørgsel fra en Præst, til Cancelliets Afgjørelse indstillet, hvorvidt en Mand atter kunde ægtevies til sin fraskilte Hustru, efterat den Mand, med hvem hun efter Fraskillelsen havde indladt sig i Ægteskab, ved Døden var afgaaet, eller om den tidligere ægteskabelige Forbindelse kunde fornyes uden formelig Vielse. Herpaa har Cancelliet under 23 Januar d. A. svaret, at man maatte ansee det for nødvendigt, at en ny Vielse foregik efterat Forlovere vare stillede, og efterat Præsten havde forsikkret sig om Alt, hvad Anordningerne ellers foreskrive ved Ægteskabs Jndgaaelse, men at man tillige med Biskoppen maatte være enig i, at Vielsen rettest burde finde Sted i Huset uden foregaaende Tillysning, i hvilken Henseende der uden Betaling blev meddeelt Vedkommende Vielsesbrev. (C. T.)
Ribe Stifts Adresseaviser, 1845-08-20
Fædrelandet for 14. d. er lagt under Beslag.
Ribe Stifts Adresseaviser, 1845-08-20
J Anledning af Beretningen i Apenrader Ugeblad, om de brugte saakaldte schleswigholsteinske Faner, da den af Skibsbygmester J. Paulsen byggede nye Brig løb af Stabelen bemærker Berlingske Tidende: "Det er Embedsmændene, der skulle vaage over, at Kongens befaling bliver efterkommen; her synes den at være overtraadt, og vi ville haabe, at Sagen uden Ophold undersøges. Dersom det da virkelig forholder sig saaledes, at man har afbenyttet det forbudne Flag, uden at vedkommende Embedsmand har søgt at forhindre det, da bør han afstraffes, til Exempel for Andre. Det kongelige Reskript er ikke givet paa Skrømt, men skal strengt efterleves"
Ribe Stifts Adresseaviser, 1845-08-20
Paa den glückstadter Jernbane har der Mandagen den 28. f. M. allerede tildraget sig et Uheld, som vistnok kunde være blevet farligt nok i sine Følger, men nu løb godt af. Ved Eftermiddagstogets Ankomst i den glückstadter Banegaard kunde Locomotivet, der førte Toget af en hidtil uopdaget Aarsag, ikke standses, men foer hen over Dreieskiven og rødede sig dybt ind i den bløde Jord. Samtlige Passagerer slap imidlertid derfra uden allermindste Skade, og selv Lokomotivføreren, der indtil det sidste Øieblik forblev paa Lokomotivet, blev uskadt. Skrækken og Forvirringen blandt Passagererne var naturligviis i første Øieblik stor, saa meget meere som Persontoget netop denne Gang var overordentlig stærk besat. Allerede næste Morgen var det lykkedes at gjøre Locomotivet fri og igjen at bringe det paa Banen. Det blev endnu samme Dag sendt til Neumünster, for at tjene som Reservemaskine, medens et nyt Locommotiv om Morgenen var reqvireret fra Altona. (Jtzeh. Ugeb.)
Ribe Stifts Adresseaviser, 1845-08-20
Den 29. Juli feirede Skomager Struchmann og Kone i Flensborg deres Guldbryllup. Konen har tillige i en Række af 43 Aar været Gjordemoder, og i denne lange Tid befordret imellem 4 og 5000 Børn til Verden. Skomagerlauget forærede ved denne Leilighed sin Laugsbroder et Sølvbæger, og Blomster, Krandse og Digte strømmede ind til ham i rigeligt Maal. Om Aftenen var den Gade, hvori Guldbrudeparret boer, illumineret. (Flensb. T.)J "Dannevirke skrives fra Flensborg under 8. August: "J de sidste 14 Dage have Gemytterne heri Flensborg befundet sig i en usædvanlig Spænding. Denne var ikke foranlediget ved slesvigholsteenske Faner eller Apenrader Borgerbreve, thi slige Taabeligheder gielde her for ikke andet, end hvad de ere.
Ribe Stifts Adresseaviser, 1845-08-20
Det var de den herværende Handelsforening af den kongl. Jernbanecommission forelagte Spørgsmaale, om en Forbindelse med Hamborg directe over Slesvig og Rendsborg eller indirecte over Husum-Tønning og Heide var Flensborgs Handelsforhold meest ønskelig, med andre Ord, om Flensborg vilde i Fremtiden være alene en Speditionsplads for Hamborg eller vedblive at være en Handelstad. Saaledes laae paa en Maade Flensborgs fremtidige Skjæbne paa Handelsforeningens Vægtskaal, og det var meget vist, til hvilken Side Skaalen vilde synke, da den ordførende Directeur, Agent Ridder Jensen saavelsom Fleertallet af Handelsforeningens Comitteetillige ere Commiteemedlemmer for den FlensborgRendsborger Jernbane, hvem Senator Nielsen med Minoriteten i Comitteen for den vestlige Bane staaer ligeoverfor. Handelsforeningens Generalforsamling var fastsat at afholdes igaar, og Udfaldet heraf imodesaae Staden med største Spænding. Men Flensborgernes gode Blik seirede, Majoriteten udtalte sig imod en Rendsborg Flensborgsk Jernbane, men bestemte sig derimod for en Flensborg-Husum Tønninger Bane samt for en mulig Forlængelse af denne Vei over Heide osv. Gratulere maa man Flensborg, til denne Beslutning, som giver et staaende Beviis paa, at Agent Jensen ikke er Klokkefaaret, men at den flensborgske Handelstand kjender sine sande og Landets Jnteresser og selvstændig veed at bedømme dem. Maatte den nærmeste Følge af denne Akt være Begyndelsen til Anlægget af den Flensborg-HusumTønninger Jernbane, og Flensborgs Vel er sikkret og Statens selvstændige Handel betrygget."
Ribe Stifts Adresseaviser, 1845-08-20
Advocat De Heiberg i Slesvig, hedder det i Dannevirke, har i en, med sort Rand omgiven, Artikel i Eckernforder Ugeblad, hvis Redaktion han maaskee besørger under Literatus Hansens Ophold i Würtzburg, i en oprørsk Tone protesteret mod det kgl. Fane reskript af 28. f. M. og reklameret det slesvigholstenske Flag med det forenede Vaabenmærke, aabenbar det gottorpske Huses Flag, som naturligviis forsvandt, da Hertugen i Aaret 1714 blev, tilligemed sine snue Raadgivere, paa Grund af Landsforræderi jaget udaf Landet af Kong Frederik den Fjerdes Tropper.